Diari Oficial de la Generalitat Valenciana


Sumari del DOGV 6042, del 24-06-2009 (2009/6858)

Assumpte civil 000299/2008. Notificació de la sentència a Lahacen El Kaoudi.
----------------------------------------------------------------------------

### Dades del document

Número de DOGV
:   6042

Data del DOGV
:   24-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/6858


Data del document
:   25-03-2009

Organisme emissor
:   Jutjat de Primera Instància Número 5 de Llíria

Tipus de document
:   Edicte

Assumpte civil 000299/2008. Notificació de la sentència a Lahacen El Kaoudi. [2009/6858]  
Judici verbal (desnonament per falta de pagament) 000299/2008   
Part demandant: M.ª Isabel Cervera Cañas i Manuel Cervera Cañas  
Part demandada: Lahacen El Kaoudi  
En el judici a què es fa referència s'ha dictat la resolució el text de la qual, literalment, diu així:  
«Judici verbal: desnonament per falta de pagament i reclamació de quantitat 299/2008   
Sentència 3/2009   
Llíria, 8 de gener de 2008   
Vicente Sanchis Ferrandis, jutge del Jutjat de Primera Instància i Instrucció número 5 de Llíria i partit, ha vist les actuacions de judici verbal de desnonament per falta de pagament i reclamació de quantitat promogut per la procuradora Eva María Tello Calvo, en nom i representació de Manuel Cervera Cañas i María Isabel Cervera Cañas, contra Lahacen El Kaoudi.  
Antecedents de fet  
1. Per torn de repartiment de data 26 de febrer de 2008 va correspondre a este Jutjat la demanda presentada per la procuradora Eva María Tello Calvo, en nom i representació de Manuel Cervera Cañas i María Isabel Cervera Cañas, contra Lahacen El Kaoudi, que exerciten l'acció de desnonament per falta de pagament i reclamació de quantitat i costes. S'hi fa constar la possibilitat d'enervar l'acció.  
2. En data de 20 de maig de 2008 es va dictar interlocutòria pel que fa a l'expressada demanda, es va admetre a tràmit i es van convocar les parts a la celebració de judici verbal el dia 10 de juliol de 2008, que, finalment, va tindre lloc el dia 8 de gener de 2009.  
3. En la data assenyalada va tindre lloc la celebració del judici. En esta acta es va fer constar la declaració de rebel·lia del demandat, que no va comparéixer. L'actora va sol·licitar, com a mitjans de prova, la documental i l'interrogatori de part, i va aclarir les activitats que se li devien en el moment de la celebració del judici.  
Fonaments de dret  
1. De la prova practicada a l'acte del judici, documental, resulta acreditat que el demandat deu les quantitats que es reclamen i que es reflecteixen en la documental aportada, que, atesa la incompareixença del demandat no es van contradit, raó per la qual, juntament amb l'actuació de l'article 304 de la Llei d'Enjudiciament Civil, la xifra de 4.683,67 euros s'ha de considerar certa.  
És per això que, atés que està acreditada l'existència del deute, s'imposa el desnonament sol·licitat, es declara resolt el contracte que uneix a les parts, i es condemna Lahacen El Kaoudi a abandonar l'immoble situat al carrer de Sant Josep, número 4, 3a, de la localitat de Benaguasil, i a deixar-lo lliure, vacu i expedit, i, si no ho fa, serà llançat i condemnat, igualment, a pagar als actors la quantitat de 4.683,67 euros (tal com es desprén del que disposa el paràgraf anterior).  
2. Pel que fa als interessos legals, és procedent imposar-los al demandat Lahacen El Kaoudi des de la data de la interpel·lació judicial (articles 1100, 1101 i 1108 del CC).  
3. En aplicació dels principis que s'estableixen per al pagament de costes procedirà la condemna de Lahacen El Kaoudi al pagament de les causades en esta instància, atés el tenor de l'article 394 de la Llei d'Enjudiciament Civil.  
Vists els preceptes esmentats i els altres de preceptiva y general observança.  
Dispositiva  
Estime la demanda de desnonament per falta de pagament i reclamació de quantitat interposada per la procuradora Eva María Tello Calvo, en nom i representació de Manuel Cervera Cañas i María Isabel Cervera Cañas, contra Lahacen El Kaoudi, declare que pertoca el desnonament de Lahacen El Kaoudi que haurà d'abandonar l'immoble situat al carrer de Sant Josep número, 4, 3a, de la localitat de Benaguasil i deixar-lo lliure, vacu i expedit, i serà llançat, si no ho fa, i condemnat igualment a pagar als actors la quantitat de 4.265,88 euros.  
Condemne Lahacen El Kaoudi a pagar els interessos legals de la quantitat anterior des de la data de la interpel·lació judicial.  
Condemne Lahacen El Kaoudi al pagament de les costes causades en este procediment.  
Notifiqueu la present resolució a les parts i feu-los saber que no és ferma, i que contra esta resolució es pot interposar un recurs d'apel·lació en el termini de cinc dies davant l'Audiència Provincial de València.  
Feu saber al demandat que el recurs d'apel·lació, qualsevol que siga l'estat en què es trobe, es declararà desert si durant la substanciació el demandat recurrent deixa de pagar els terminis que vencen o els que haja d'avançar.  
Porteu l'original al llibre de sentències i deduïu una testimoniança de la present resolució per a incorporar-la a les actuacions.  
Esta és la meua sentència, que pronuncie, mane i firme».  
Atés que es desconeix de l'actual domicili o residència de la part demandada, mitjançant la provisió de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat per a portar a efecte la diligència de notificació de sentència al demandat, així com la publicació del present edicte en el Diari Oficial de la Comunitat Valenciana.  
Llíria, 25 de març de 2009.- El secretari judicial: Miguel Ángel García Herrera.